באתר dailyoccupation פורסם כי במחקר גנטי שנערך לאחרונה, נמצא כי ליבת האינטליגנציה שעוברת בירושה עוברת דרך כרומוזום X של האישה ולא כרומוזום Y של הגבר. ישנם גנים מסוימים שמושפעים במיוחד ממין, כלומר גנים שמושפעים יותר מזכר וגנים שמושפעים יותר מנקבה. בעוד הזכר מעביר סט של גנים בכרומוזום Y, מעבירה הנקבה סט של גנים בכרומוזום X.
עד עתה, במדע סברו שהורים תורמים באופן שווה לאינטליגנציה של ילדיהם, אבל לפי מחקר זה, גן האינטליגנציה הוא גן שמושפע מאד מנקבה, כלומר מהאם. החוקרים השתמשו בעכברי ניסוי שקיבלו בעיקר כרומוזומים X (נקביים), מה שגרם לכך שהגולגולות והמוחות שלהם היו גדולים ועבים והגוף קטן, כלומר המוח התפתח היטב – והשאר פחות.
זו לא הפעם הראשונה שנעשה מחקר בנושא, ב-1984 נערך מחקר באוניברסיטת קיימברידג' שקבע כי הגנטיקה הנשית מספקת יותר חומר למרכזי המוח מאשר הגנטיקה הגברית. מחקר נוסף בסקוטלנד שהקיף 12,686 נחקרים מגילאי 14-22 מצא כי מנת המשכל של האם היא מנבא טוב לאינטליגנציה גבוהה אצל הילדים.
ותודה לאמא שהביאה אותנו עד הלום.